{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":1,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o nacrtu Pravilnika o sadržaju te načinu i rokovima dostave redovitih izvješća leasing društava i izvješća na zahtjev Hrvatske agencije za nadzor financijskih usluga"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVOJE ARKO","PRAVILNIK,\nČlanak 3.",{"$cut":{"chars":26315,"head":"Komentar glede prijedloga teksta čl. 3. tč. 1. Pravilnika o sadržaju te načinima i rokovima dostave redovitih izvješća i izvješća na zahtjev Hrvatske agencije za nadzor financijskih usluga (u daljnjem tekstu: Nacrt Pravilnika):\n\nOdredba čl. 3. tč. 1. Pravilnika više ne predviđa obvezu dostave Hrvatskoj agenciji za nadzor financijskih usluga (u daljnjem tekstu: Agencija) podataka o upisu promjena u sudski registar. Na taj način bi Agencija ostala uskraćena za podatke koji mogu biti bitni za status društva, time da zbog izostanka raspolaganja nekim od podataka koji se upisuju u sudski registar može biti upitna valjanost dostava kako od strane Agencije prema odnosnim leasing društvima.\nZa razliku od odredaba čl. 244. st. 1. i čl. 423. st. 2. Zakona o trgovačkim društvima (u daljnjem tekstu: ZTD) glede početka mandata članova uprave, odnosno odredaba čl. 258., te čl. 258. u vezi čl. 439. ZTD-a glede početka mandata članova nadzornog odbora, ZTD ne sadržava takve odredbe glede učinka upisa promjene tvrtke, sjedišta i predmeta poslovanja društva. Ako se i zanemari činjenica, da leasing društvo kao predlagatelj može povući prijavu za upis, odnosno da ona može biti odbačena, ili prijedlog za upis u sudski registar odbijen, Agencija nakon primitka obavijesti leasing društva o podnesenoj prijavi za upis u sudski registar više neće imati daljnjih obavijesti o stanju upisa, odnosno o podatcima mjerodavnim u pravnom prometu. Stoga se predlaže zadržati obvezu leasing društva za dostavu rješenja o upisu u sudski registar, te da odredba čl. 3. tč. 1. Pravilnika glasi: \"1. upisu i promjenama podataka koji se upisuju u sudski registar, dostavljanjem prijave s prilozima uz prijavu, odnosno zahtjeva sa svim prilozima u roku od pet dana od dana dostave registarskom sudu s vidljivim podatkom o datumu predaje te dokumentacije registarskom sudu, a rješenja o upisu u sudski registar u roku od osam dana od dana njegova primitka, osim za upise i promjene podataka koji se upisuju u sudski registar u vezi s  podružnicama,...\".\n\nKomentar glede prijedloga teksta čl. 3. tč. 2. podtč. 2. i podtč. 3. Pravilnika:\n\nOdredbe čl. 3. tč. 2. podtč. 2. i podtč. 3. Pravilnika za razliku od ranijih odgovarajućih odredaba istovrsnog propisa predviđaju obvezu leasing društva u obliku društva s ograničenom odgovornošću, za dostavu prijedloga pisane odluke članova društva, odnosno jedinog člana društva, najmanje sedam dana prije predviđenog dana njezinog donošenja. Ovako predviđena obveza leasing društva na najavu pisanih odluka članova društva, koje trebaju biti donesene sukladno odredbama čl. 440. ZTD-a, nije sukladna prirodi takvih odluka, odnosno razlogu zbog kojih je ZTD upravo predvidio takvu mogućnost donošenja odluka izvan skupštine društva s ograničenom odgovornošću, nadalje upitno provediva glede pravodobnosti najave takvih odluka, te k tome na neizravan način može skratiti rokove propisane Zaknom o leasingu (N.N. 141/13.) za leasing društva.\nS tim u vezi se skreće pozornost, kako pisane odluke članova društva s ograničenom odgovornošću, koji mogu biti kako fizičke tako i pravne osobe, često bivaju donesene na način, da članovi društva takvu odluku ne potpisuju nalazeći se u isto vrijeme na istom mjestu, već na različitim mjestima i u različito vrijeme. Podrazumijeva se, kako se odluka smatra donesenom kada je potpiše i posljednji od članova društva.\nSkupštinu društva ponajprije i načelno, sukladno odredbama čl. 277., odnosno čl. 442. st. 1. ZTD-a saziva uprava, konkretno uprava leasing društva. Na taj način je leasing društvu unaprijed poznato kada i koje odluke bi skupština trebala donijeti, te sukladno tome može pravodobno Agenciji dostaviti već otprije propisanu najavu održavanja skupštine, s prijedlogom dnevnog reda i odluka koje bi trebalo donijeti.\nMeđutim, za razliku od donošenja odluke na skupštini, leasing društva u obliku društava s ograničenom odgovornošću, koja predstavljaju bitnu većinu svih leasing društava u Republici Hrvatskoj, pri donošenju odluka svojih članova društva, ili svojeg jedinog člana društva, pisanim putem, nisu u mogućnosti pra"}},"Nije prihvaćen","Komentar na članak 3. stavak 1. točka 1. Pravilnika ne prihvaća se:\n\nAgencija ne može biti uskraćena za podatke o upisu promjena u sudski registar s obzirom da se podaci o upisu u registar objavljuju u skladu sa zakonom na internetskoj stranici sudskog registra, a što zamjenjuje ranije propisanu objavu u \"Narodnim novinama\". Smatra se da je upis u registar objavljen istekom dana objave na internetskoj stranici na kojoj se nalazi registar.\n\nNitko se ne može pozivati na to da mu nisu poznati podaci upisani u sudskom registru koji su objavljeni na internetskoj stranici registra ili aktima subjekta (navodi su s internetske stranice sudskog registra).\n\nAko se bude radilo o povučenim, odbačenim ili odbijenim prijavama što su kod leasing društava zaista vrlo rijetke situacije, u slučaju da Agencija uoči kako neke prijave nisu provedene, navedeno će Agencija sama neposredno pratiti putem e-oglasne ploče nadležnog trgovačkog suda, dok će u slučaju potrebe, moći zatražiti rješenje s obrazloženjem nadležnog trgovačkog suda.\n\nKomentar na članak 3. stavak 1. točka 2. alineja 2. i 3. Pravilnika ne prihvaća se:\n\nNavedena obveza se odnosi na redovne sazive skupština društva kao i na donošenje odluka izvan skupštine u slučaju kako propisuje ZTD koje se donose na redovitoj osnovi i čiji je sadržaj unaprijed poznat te ih je moguće u prijedlogu dostaviti u za to propisanom roku. Takvom odredbom se ne ulazi u mogućnost društva da saziva izvanredne skupštine ili da donosi odluke izvan skupštine prema ZTD-u s prijedlogom onih odluka koje ne trpe odgodu. U tom slučaju se dostavljaju samo donesene odluke ili zapisnik u za to propisanom roku. Predloženim odredbama se ne skraćuju rokovi iz Zakona o leasingu ako društvo pravodobno reagira i donese odgovarajuće odluke jednako kao što je to slučaj kad se iste donose na skupštini."]